Umsögn Mílu

### Efni: Grænbók, fjarskipti og netöryggismál. Umsögn Mílu dagsett 12. 10.2018

Helstu áherslur Grænbókar er Míla gerir athugasemdir við:

1. Ljósleiðaravæðing þéttbýlis fyrir 2025.
   1. Míla telur vafasamt að ríkisvaldið ákveði hvernig hagað verði ljósleiðaravæðingu þéttbýlis
   2. Að mati Mílu er það verkefni markaðarins
   3. Áherslur ríkisvaldsins geta snúið að þjónustu til endanotanda og fyrirtækja en ekki binda við tækniútfærslur. Margar leiðir í tækni til að uppfylla þarfir.
2. Aðgangur að ljósleiðara.
   1. Samkeppnin verður í aðallega í tækni og þjónustu.
   2. Ein ljósleiðaraheimtaug er nóg til að skapa forsendur samkeppni í þjónustu og tækni ef aðgangur er opinn að svörtum ljósleiðara. Það á ekki síst við um ljósleiðara sem lagður er af fyrirtækjum í opinberri eigu.
   3. Nánast eingöngu einn aðili sem jafnframt er í opinberri eigu sem veitir ekki aðgang að svörtum ljósleiðara og útilokar þar með samkeppni, þ.m.t. mismunandi tækni.
3. Jafnaðarverð á ekki að nota til jöfnunar kostnaðar endanotenda
   1. Slík aðferð gengur upp þar sem ekki er samkeppni – en ekki í samkeppnisumhverfi
   2. Finna þarf aðrar leiðir til að jafna verð/kostnað endanotenda – t.d. jöfnunarsjóður.
   3. Skekkir samkeppnisstöðu aðila á markaði - endar með að sá sem ber kostnað af óhagkvæmu svæðunum getur ekki keppt við aðila sem eingöngu starfa á arðsömum svæðum.
   4. Dregur úr eða kemur í veg fyrir fjárfestingar utan samkeppnissvæða
4. Kortlagning innviða – nýting fyrirliggjandi innviða
   1. Mjög mikilvægt að skýra tilgang kortlagningar og hvað skal kortlagt ásamt því að tekið verði tillit til öryggissjónarmiða. Bent skal á að ljósleiðaranet Gagnaveitu Reykjavíkur sem fyrirtækið kveður að nái til 80% heimila veitir ekki aðgang.
   2. Skilgreina þarf mikilvæga innviði.
   3. Míla telur að ummæli í Grænbók á þá leið að „oftar en ekki reynist hvorki hagkvæmara né heppilegra til skemmri eða lengri tíma litið að nýta fyrirliggjandi innviði“ þarfnist verulegrar skýringar og röksemda og sé í mótsögn við önnur markmið er varða samnýtingu framkvæmda og gagnkvæma skyldu um gagnkvæmni í veitingu aðgangs að innviðum og framkvæmdum. Bent skal einnig á að reglur um ríkisstyrki mæla sérstaklega fyrir um að ekki megi styrkja innviðauppbyggingu nema að gengið sé úr skugga um fyrirliggjandi innviði og þeir nýttir.
   4. Í Grænbókinni er talað um að mikilvægt sé að nýta fjarskiptainnviði ríkisins til að efla samkeppni. Míla bendir á að ríkið verður að gæta að reglum um ríkisstyrki og telur að eins og þetta er orðað í Grænbók geti ríkið orðið brotlegt við ríkisstyrkjareglur ef það hyggst nýta innviði sína til hagsbóta tilteknum aðilum á markaði eða hyggst fara í samkeppni við fyrirtæki á markaði.
5. Alþjónusta
   1. Mikilvægt að alþjónustukvöð skerði ekki samkeppnismöguleika útnefnds alþjónustuveitanda.
   2. Mikilvægt að skilgreina og afmarka hvaða þjónusta telst vera „nothæf internetþjónusta.“
   3. Mikilvægt að útnefndur alþjónustuveitandi fái bætt tap af alþjónustu og reglur skýrar og skilvirkar.
6. Markaðsgreiningar og landfræðileg skipting markaða
   1. Mikilvægt að landfræðileg skipting markaða verði viðurkennd þegar verið er að skilgreina markaði á grundvelli fjarskiptalaga í því skyni að kanna hvort einhver aðili á markaði teljist í markaðsráðandi stöðu.
   2. Bent skal á að með því að víða hafa myndast „de facto“ einokunaraðilar í ljósleiðara. Til dæmis þar sem ríki og sveitarfélög hafa styrkt ljósleiðaravæðingu eða hún verið gerð með tilstilli fyrirtækja í opinberri eigu.
   3. Regluverk á Evrópska efnahagssvæðinu gerir nú ráð fyrir að aukin áhersla sé á að greina landfræðilega markaði og haga álagningu kvaða í samræmi við það.
   4. Það er mikilvægt að íslensk löggjöf og reglur á sviði fjarskiptalaga séu í takt við gildandi reglur á EES svæðinu og innleiðing nýrra gerða séu tímanlegar og réttar.